b'\n_START_ARTICLE_\nLiam Hemsworth\n_START_SECTION_\nZgodnje \xc5\xbeivljenje\n_START_PARAGRAPH_\nLiam Hemsworth se je rodil 13. januarja 1990 v Melbourneu, Victoria, Avstralija kot najmlaj\xc5\xa1i izmed treh sinov Craiga in Leonie Hemsworth. Njegova starej\xc5\xa1a brata, Chris Hemsworth in Luke Hemsworth, sta tudi sama postala igralca in podpirala Liamov talent. Liam Hemsworth je povedal, da tudi sami tekmujejo za razna dela v filmih, vendar da so ta tekmovanja bolj prijateljska:\xc2\xa0\xc2\xbbSmo bratje in vedno bomo tekmovalni, vendar je to dobro za nas, saj nas \xc5\xa1e bolj spodbudi. Vsi pa smo veseli za tistega, ki kak\xc5\xa1no delo tudi dobi.\xc2\xab_NEWLINE_Ko je bil Liam Hemsworth v osmem letniku svoje \xc5\xa1ole se je njegova dru\xc5\xbeina preselila na Phillip Island, majhen otok. Liam Hemsworth je povedal, da veliko \xc4\x8dasa tam pre\xc5\xbeivi tako, da s svojima bratoma surfa.\n_START_SECTION_\nKariera\n_START_PARAGRAPH_\nLiam Hemsworth je s svojo igralsko kariero pri\xc4\x8del v srednji \xc5\xa1oli, ko si je najel agenta, saj je \xc5\xbeelel slediti svojima starej\xc5\xa1ima bratoma. Na prvo avdicijo je od\xc5\xa1el v starosti \xc5\xa1estnjastih let in leta 2007 zaigral v televizijskih serijah Son\xc4\x8dni zaliv in McLeodovi h\xc4\x8deri. Od 8. julija 2007 je Liam Hemsworth en teden snemal epizode za televizijsko serijo Neighbours, avstralsko telenovelo, v kateri je pred njim igral tudi njegov brat Luke. Njegov lik, Josh Taylor, je bil stranski lik med sezono serije, ki se je predvajala med letoma 2007 in 2008. V seriji je Josh atletski parapalegist, ki je za\xc4\x8del z razmerjem z likom Bridget Parker po tem, ko je slednja do\xc5\xbeivela prometno nesre\xc4\x8do in imela paralizirano spodnjo polovico svojega telesa. V letu 2008 je Liam Hemsworth za\xc4\x8del z igranjem v otro\xc5\xa1ki televizijski seriji z naslovom The Elephant Princess, kjer je igral lik\xc2\xa0\xc2\xbbMarcusa\xc2\xab, privla\xc4\x8dnega glavnega kitarista, ki igra v glasbeni skupini glavnega lika serije. Liam Hemsworth je imel kasneje vlogo v televizijski seriji Satisfaction in zaigral v britanskem filmu Bermudski trikotnik. Pojavil se je tudi v nepomembni vlogi MIT-ovega \xc5\xa1tudenta iz filma Prerokba._NEWLINE_Leta 2009 je bil Liam Hemsworth izbran za igranje poleg igralca Sylvestra Stallonea v njegovem filmu iz leta 2010, naslovljenem kot The Expendables, vendar so njegov lik izklju\xc4\x8dili iz scenarija. Njegov starej\xc5\xa1i brat, Chris Hemsworth, je za revijo Movieline povedal, da mu je le nekaj ur po tem, ko je njegov mlaj\xc5\xa1i brat izvedel, da ne bo zaigral v filmu The Expendables, Kenneth Branagh ponudil avdicijo za glavno vlogo v filmu Thor, ki bo iz\xc5\xa1el leta 2011. Liam Hemsworth se je v Zdru\xc5\xbeene dr\xc5\xbeave Amerike marca 2009 za opravljanje avdicij za to vlogo. Vlogo je dokon\xc4\x8dno izgubil v maju, premagal pa ga je Chris, Disney Channel pa je kasneje \xc5\xa1e istega tedna potrdil, da bo imel Liam Hemsworth vlogo Willa Blakeleea v filmu Poslednja pesem, posnetem po istoimenskem romanu pisatelja Nicholasa Sparksa. V filmu ima vlogo simpatije lika Miley Cyrus. Nikki Finke je poro\xc4\x8dala, da je Liam Hemsworth, ko je bil izbran v igralsko ekipo, v Los Angelesu \xc5\xbeivel \xc5\xbee tri tedne, pa \xc5\xa1e ni na\xc5\xa1el lastnega agenta. Liam Hemsworth se je nato pojavil v videospotu za pesem Miley Cyrus z naslovom\xc2\xa0\xc2\xbbWhen I Look at You\xc2\xab, ki je bil posnet 16. avgusta leta 2009._NEWLINE_Septembra leta 2009 se je Liam Hemsworth pojavil na ve\xc4\x8derji za promocijo Foxtel, avstralsko televizijsko podjetje. Marca 2010 ga je revija Details uvrstila na svoj seznam\xc2\xa0\xc2\xbbGlavni Hollywoodski mo\xc5\xa1ki naslednje generacije\xc2\xab. Kasneje tistega meseca je bilo potrjeno, da se Liam Hemsworth pogaja za igranje v 3-D filmu z naslovom Arabian Nights, ki ga bo za podjetje Inferno Entertainment re\xc5\xbeiral re\xc5\xbeiser Chuck Russell.\n_START_SECTION_\nZasebno \xc5\xbeivljenje\n_START_PARAGRAPH_\nLiam Hemsworth je leto za tem, ko se je njegova dru\xc5\xbeina iz Melbournea preselila na Phillip Island za\xc4\x8del hoditi s so\xc5\xa1olko Lauro Griffin. Griffinova je povedala:\xc2\xa0\xc2\xbbV\xc5\xa1e\xc4\x8d je bil vsem dekletom. Bil je pravi \xc5\xa1aljivec in vedno me je znal spraviti v smeh.\xc2\xab V marcu 2009 se je Liam Hemsworth preselil v Zdru\xc5\xbeene dr\xc5\xbeave Amerike, da bi s kariero za\xc4\x8del tudi tam. On in njegov brat Chris sta se najprej nastanila v hi\xc5\xa1i Chrisovega agenta Williama Warda, nato pa sta si kupila lastno stanovanje v Los Angelesu, kjer \xc5\xbeivita tudi trenutno._NEWLINE_Laura Griffin trdi, da se je Liam Hemsworth vrnil v Avstralijo in kon\xc4\x8dal njuno petletno razmerje med poletjem leta 2009, po kon\xc4\x8danem snemanju filma Poslednja pesem. Verjame, da je to naredil zato, da bi lahko za\xc4\x8del hoditi s svojo soigralko iz filma Poslednja pesem, igralko Miley Cyrus. Med tem, ko je javnost trdila, da Miley Cyrus in Liam Hemsworth hodita \xc5\xbee od avgusta 2009, sta to oba zanikala. V intervjuju za revijo Seventeen pa je Miley Cyrus povedala:\xc2\xa0\xc2\xbbOdlo\xc4\x8dila sva se, da neglede na to, kak\xc5\xa1no razmerje imava, ga bova vedno pustila na zelo nizki stopnji. Najprej in predvsem sva najbolj\xc5\xa1a prijatelja in to je tisto, kar ves \xc4\x8das govorim ljudem.\xc2\xab Marca 2010 je Miley Cyrus potrdila, da z Liamom Hemsworthom hodita \xc5\xbee deset mesecev.'